**Instruction sheet: William Shakespeare: Hamlet**

pismena priprema kod kuće za lektiru koja se obrađuje na časovima

prof. Merima Mašić Gazić

**Škola:** Druga gimnazija Sarajevo, IBMYP

**Razredi:** II 1,2,3IB

**Kriteriji ocjenjivanja:** A kriterij (usmena analiza djela na časovima) i B kriterij (organizacija i struktura pismene pripreme kod kuće)

|  |
| --- |
| **Datum:** 29.02.2025. (prvi čas Bosanskog jezika i književnosti u drugom polugodištu donijeti isprintanu pismenu pripremu za lektiru)  **Trajanje:** 10 časova  **Teze za obradu lektire:**  **1.1 Shakespeareov svijet**  Kreirajte *paragraf* koji opisuje historijski i kulturni kontekst Shakespeareove Engleske. Možete se fokusirati na nešto od ovoga:   * Političku situaciju 15. stoljeća, posebno na Ratove ruža i dinastiju Tudor, politička previranja * Ulogu kraljice Elizabete I u podsticanju razvoja umjetnosti * Značaj Globe teatra kao centra kulture i zabave za sve društvene klase (možete koristiti informacije iz prezentacije prve grupe, decembar 2024) * Kako su pozorišne družine radile pod zaštitom velikaša kako bi izbjegle progone * Društveni slojevi i teatarska publika * Religija i filozofske ideje humanizma |

**1.2.** Nakon što ste istražili o prethodno opisanom kontekstu I kreirali svoj paragraph, odgovorite na pitanje:

**Kako historijski kontekst Shakespeareovog vremena utječe na teme i likove u drami? Navedite konkretne primjere.**

**2.1. William Shakespeare**

* Šta si do sada znao/la o imenima Shakespeare i Hamlet? Iz kojih izvora?
* Kako je Shakespeare izmijenio englesko pozorište i kakvu je baštinu iza sebe ostavio?
* Navedi jednu činjenicu koja ti je zanimljiva iz njegove biografije.

1. **Hamletov lik u svojoj raznolikosti.**

Posmatrajte ga u odnosu prema drugim likovima – nacrtajte **mind map** i koristeći kružiće i oblačiće napišite asocijacije i kratke rečenice koje govore o njegovom odnosu spram drugim likovima.

Kreirajući mind map (na posebnom papiru/stranici) možete crtati, ilustrirati ili lijepiti. Mapa može biti dizajnirana **rukom,** slobodnog dizajna, bez ograničenja ili možete koristiti softver po izboru, aplikacije na telefonu i sl.

Jedan od važnijih ciljeva ovog zadatka jeste da prikaže Hamletov odnos prema drugim likovima. Budite uredni! (vaša će mapa biti dio izložbe i važan dio koji se vrednuje na časovima obrade drame).

1. Sva značenja neiscrpnog **“Biti ili ne biti”**

Šta ovo vječito pitanje znači za vas kao čitatelja, šta za vas osobno/lično? (možete odgovoriti kratko)

"**Biti ili ne biti - to je pitanje. Da li je časnije u duši trpjeti metke i strelice silovite sudbine ili pograbit oružje protiv mora jada, oduprijet im se i pobijediti?"**

1. **Uloga ženskih likova u drami** (odgovorite kratko, svojim riječima, navodeći relevantne primjere ili citate kroz jedan paragraf). Ova vam pitanja mogu pomoći?

* Kako Shakespeare portretira Ofeliju i Gertrudu, i šta njihovi likovi govore o položaju žena u tadašnjem društvu?
* Jesu li Ofelijini postupci rezultat patrijarhalnog pritiska ili vlastitih izbora?
* Opiši specifičan odnos između Hamleta i njegove majke

1. **Izvođenja i adaptacije drame** – koja su najpopularnija izvođenja širom svijeta (predstave, filmovi i adaptacije, napoznatiji Hamleti)?

Ko bi, u školskoj predstavi Hamlet, bio najbolji kandidat za glavnog glumca? A za ostale likove?

1. **Tema osvete:**

* Kako osveta oblikuje sudbine likova u drami? Da li je za vas osveta opravdana s moralnog aspekta?
* Koja je uloga duha u Hamletovoj osveti?
* Uporedite Hamletovu potragu za osvetom s Laertovom reakcijom na smrt oca.

1. **Činovi** (podsjetite se o tome šta je to čin)

Sama tragedija strukturirana je u 5 činova, a zapisana u obliku prave studije čovjekove prirode, njegova morala i ponašanja.

**Odaberite jedan čin** i odgovorite na tri pitanja, kreirajući tako smislen paragraf koji prati tok radnje.

**Čin I**

1. Kako Hamlet reagira na riječi duha svoga oca?
2. Objasnite simboliku promjene u ponašanju kralja Klaudija tokom zabave na dvoru. Kako se ovo uklapa u opći ton početka drame?
3. Zašto Horacije smatra da bi duh mogao biti opasan za Hamleta? Na temelju čega zaključujete njegovo mišljenje?

**Čin II**

1. Kako Polonije objašnjava Hamletovo "ludilo"? Koliko su njegovi zaključci opravdani s obzirom na tekst?
2. Opisujte interakciju između Hamleta i Rozenkranca i Gildersterna. Koji elementi u njihovom razgovoru pokazuju Hamletovu sumnju prema njima?
3. Šta možemo zaključiti o Hamletovom karakteru iz njegovog monologa "O, što je bijedan i nizak sluga ja"?

**Čin III**

1. U sceni s Ofelijom Hamlet koristi dvosmislene izjave i oštru ironiju. Kako ova scena doprinosi razvoju njihovog odnosa i Hamleta kao lika?
2. Analizirajte Hamletov monolog "Biti ili ne biti". Kako ova razmišljanja odražavaju unutrašnji sukob glavnog lika?
3. Kako scena sa Mišolovkom potvrđuje Hamletove sumnje? Na šta obraćate pažnju tokom reakcije Klaudija?

**Čin IV**

1. Šta saznajemo o Ofelijinom stanju kroz njen govor i ponašanje u ovom činu? Kako tragedija Ofelijinog lika utiče na ukupni ton drame?
2. Hamletova pisma Horaciju opisuju njegov bijeg iz Engleske. Koji detalji ukazuju na Hamletovu snalažljivost i odlučnost?
3. Analizirajte Klaudijev monolog nakon Laertova dolaska. Na koji način Klaudije pokušava manipulirati situacijom?

**Čin V**

1. Kako Hamlet razmišlja o smrti tokom razgovora s grobarom? Šta možemo zaključiti o njegovom razvoju od početka do ove tačke drame?
2. Objasnite simboliku Yorickove lubanje u odnosu na glavne teme drame
3. Kakvu simboliku nosi dvoboj između Hamleta i Laerta? Kako se ova scena odražava na motiv osvete i pravde u drami?
4. **Zaokruži jednu istinu:**
5. Drama mi se svidjela jer nudi duboke filozofske teme i složene likove, iako je zahtijevala pažljivo čitanje i analizu.
6. Drama mi se svidjela, posebno zbog njenog emocionalnog intenziteta i univerzalnih tema, ali su je jezičke prepreke i arhaičan stil otežavali za razumijevanje.
7. Drama mi nije bila bliska, ali prepoznajem njenu književnu vrijednost i važnost u kontekstu klasične literature.
8. Drama mi nije bila zanimljiva jer se nisam mogao/la povezati s likovima ili temama, a radnja mi se činila previše kompleksnom. Treba je izbaciti iz nastave lektire.
9. Imam podijeljene utiske – cijenim značaj *Hamleta* u literaturi, ali smatram da zahtijeva dublje poznavanje konteksta kako bi se u potpunosti razumjela. Nije moj tip.

**Najava:**

* Gledanje filma na času (Kenneth Branagh, Kate Winslet, Robin Williams, Billy Crystal, Charlton Heston, Jack Lemmon) **Trailer**: <http://www.youtube.com/watch?v=-rd74Gniz-A>
* Pisanje filmske kritike.

**Napomene:**

* Ne zaboravite na zabranu plagiranja i referenciranje u MLA stilu.
* Za sve eventualne nejasnoće možete mi se obratiti putem maila.
* Nema ograničenja u broju riječi.

Sretno!